Merivoimat

**Merivoimat** ovat maailmanhallituksen kanssa yhteistyössä toimiva sotavoima, jonka tehtävänä on ylläpitää rauhaa maailmanhallituksen liittovaltioissa. Toisin kuin maailmanhallitus, he suojelevat myös muita valtioita mm. merirosvoilta, joskin huonoin tuloksin.

## Lista epäonnistumisista

Koko Ne Pece historian aikana merivoimat eivät ole saavuttaneet oikeastaan mitään. He ovat päinvastoin joko aiheuttaneet harmia tai olleet niin kyvyttömiä tekemään yhtään mitään, että he ovat antaneet merirosvojen pelastaa valtioita niin sisällissodalta kuin merivoimien korruptiolta. Alla on lueteltuna heidän suurimpia epäonnistumisiaan.

* **Eversti Morgan saaren hirmuhallitsijana.** Jollain ilveellä merivoimat katsoivat Morganin vallankäytön läpi sormiensa. He myös antoivat Morganin käyttää määrärahoja turhuuksiin, kuten viisimetrisen näköispatsaan veistämiseen sekä poikansa Helmeppon hemmotteluun. Hän myös teloitti omaa väkeä hyvin herkästi.

* **Merirosvohyökkäykset Orange ja Cocoyashi saarilla.** Merivoimien valvonta East Bluella on niin surkeaa, että jopa kokonaisia saaria päätyy merirosvojen haltuun kuin itsestään. Buggy-klovni räjäytteli Orange-kylää sydämensä kyllyydestä, kun taas Arlong verotti Cocoyashi saaren asukkaita kahdeksan vuoden ajan. Arlong myös tappoi kaikki, jotka eivät kyenneet maksamaan veroja. Vaikka eversti Hiirelä pimittikin merivoimilta tietoja saaren tilasta, olivat he selvästi siitä tietoisia, sillä merivoimien turhake nimeltä Purin Purin yritti heitä pelastaa. Kaikesta tästä tekee naurettavan se, että vain vähän matkan päässä saaresta sijaitsee Loguetown, jota vielä tuolloin hallinnoi logiavoimainen, överisti East Bluen tason yläpuolella oleva merivoimien päämajan eversti Smoker.

* **Kuron metkuihin lankeaminen.** Kuro naamioi pyöreähkön miehistönsä jäsenen hiukan itsensä näköiseksi, ja jostain ihmeen syystä merivoimat menivät lankaan. Tästä johtuen yksi East Bluen vaarallisimmista merirosvoista oli vähällä toteuttaa verisen hyökkäyksen Syrup-kylään.

* **Drumsaaren ja Alabastan sisällissodat.** Vaikka periaatteessa hallitsijat saa tehdä asukkailleen mitä lystäävät, on näistä molemmat saaret maailmanhallituksen liittovaltioita. Tästä syystä merivoimien luulisi valvovan heidän tilannettaan. Mustapartapiraatit pieksivät Drumsaaren, ja jo sitä ennen heitä hallitsi julmasti kuningas Wapol. Saarella ei ole välttämättä koskaan käynyt ainuttakaan merivoimien jäsentä. Myöskään Alabastan sisällissota ei olisi heitä kiinnostanut, jollei Smoker olisi Olkihattupiraattien perässä päätynyt saarelle. He eivät ihan itsekään tienneet mitä sodan aikana tehdä kukistaakseen sodan alulle panneen Baroque Worksin. Smoker jäi lekottelemaan laivansa suojiin, kun taas hänen alaisensa lähinnä avustivat pikkupahisten listimisessä.

* **Absoluuttisen oikeuden harjoittaminen.** Merivoimien amiraaleilla ja maailmanhallituksen johtotähdillä on lupa lähettää milloin tahansa ja mihin tahansa Buster Call niminen hyökkäys, jossa kohteeksi joutunut saari tuhotaan täysin. Tämä johtaa usein tuhansien siviilien ja toisinaan myös tuhansien sotilaiden kuolemaan, mikäli yksikin hyökkäyksen kohteeksi merkattu henkilö saattaa olla heidän sekaan soluttautuneena. Ottaen huomioon sen, ettei sarjan aikana merivoimat ole pelastaneet ainuttakaan saarta, leimaa tämä heidät itsensä hirmuvallan käyttäjiksi ja siten epäonnistuneiksi oikeuden puolustajiksi.

## Lista saavutuksista

Water Sevenissä Garpin rikottua Galley-La Companyn omistuksessa olleen rakennuksen oven, sekä Garp että muutama sotilas kunnostivat oven lähes uuden veroiseksi.

Merivoimat myös esittelivät myöhemmin uudeksi trensiksi muodostuvan takkien olalla pitämisen. Jokainen vähänkin tärkeä päämajan sotilas koulutetaan siten, että he voivat liikkua ja loikkia niin, ettei takki koskaan putoa harteilta. Harvoja poikkeustapauksia lukuun ottamatta tämän taidon opettaminen usein menee varsinaisten taistelutaitojen treenauksen edelle.

## Luettelo merivoimien jäsenistä

Sarjan aikana on esitelty toinen toistaan tärkeämpiä ja hölmömpiä sotilaita.

* **Amiraali:** Häpäistyjen lankeemus, Sakazuki (ennen tunnettu nimellä Akainu)
* **Ex-Amiraali:** Äveri johtaja, Sengoku
* **Kontra-Amiraali:** Peilipallomies, Kizaru
* **Kontra-Amiraali:** Liikaa nähnyt, Fujitora
* **Ex-Kontra-Amiraali:** Lupsakka unostelija, Aokiji
* **Lippueamiraali:** Märkätäti, Tsuru
* **Lippueamiraali:** Ryppyilevä tupruttelija, Smoker (ylennetty eversti)
* **Lippueamiraali:** Arvomitalipanssari, John Giant
* **Lippueamiraali:** Juoksupoika. Momonga
* **Ex-lippueamiraali:** Huulitorpeedo, Monkey D. Garp
* **Ex-lippueamiraali:** Jättiläistaukki, Jaguar D. Saul
* **Eversti:** Käyräfoobikko, T-Bone
* **Eversti:** Kahle-etana, Hina
* **Eversti:** Hyödytön nynny, Tashigi (ylennetty pursimies)
* Heikko suunsoittaja, Cobby
* Tepasteleva homo, Helmeppo-dää
* Viininlitkijä, Fullbody
* Hyödytön amatööritanssija, Django
* **East Bluen eversti:** Pinkova mitättömyys, Hiirelä
* **Ex East Bluen eversti:** Herkkusuinen insesti, Morgan

**Entiset:** Aokiji, Jaguar D. Saul, Nelson Royale